**Fábián Mária**

05-1151. (Korábban 10-0130)

Geológus mérnök, közműépítő szakmérnök.

Született: Nekézseny 1946.05.24.

Miskolci lakos

A Heves Megyei Mérnöki Kamara alapító tagja volt, 2003-tól a BOMEK tagja, amióta miskolci lakos.

A miskolci Nehézipari Műszaki Egyetem Bányamérnöki Karán szerzett geológus mérnöki oklevelet 1970-ben.

Az egyetem elvégzését követően az ÉVIZIG Egri Kirendeltségén helyezkedett el vízügyi tervezőként. 1971-től a Keletmagyarországi Vízügyi Tervező Vállalat egri tervezője, majd irányító tervezője volt nyugdíjazásáig 2003. március 21-ig. 2003-tól egyéni vállalkozóként dolgozik.

A Budapesti Műszaki Egyetem Építőmérnöki Karán közműépítő szakmérnöki diplomát szerzett 1977-ben. Vezetőtervező jogosultsága volt a KEVTERV-nél vízellátási, csatornázási-, szennyvíztisztítási szakterületeken. Tervezett településeken belüli utakat, út felújításokat. 2003-ban már a BOMEK adta ki a 6 rész- szakterületre az „A” kategóriás tervezői jogosultságokat vízügyi szakterületeken.

Miskolcra költözése után is számos település (Dormánd, Ricse, Miskolc Bölcs u, stb.) szennyvízelvezetés kiviteli tervét készítette, valamint ivóvízhálózat kibővítési kiviteli terveit (Mályinka, Kony, Tiszakarád, Tiszacsermely, stb.) Csapadékvíz elvezetés kivitelei terveinek készítése (Sajópüspöki, Domaháza, Hollókő, Telkibánya, stb.)

Jelenleg is érvényes tervezői jogosultsága van vízközmű, vízgazdálkodási építmények, vízkészletgazdálkodási építmények rész-szakterületeken és korlátozott jogosultság közlekedésépítési szakterületen.